ΔΙΑΤΑΞΗ ΤΟΥ ΠΡΟΕΔΡΟΥ ΤΟΥ ΔΙΚΑΣΤΗΡΙΟΥ ΤΗΣ 6ΗΣ ΣΕΠΤΕΜΒΡΙΟΥ 1982. - FORD WERKE AG ΚΑΤΑ ΕΠΙΤΡΟΠΗΣ ΤΩΝ ΕΥΡΩΠΑΙΚΩΝ ΚΟΙΝΟΤΗΤΩΝ. - ΥΠΟΘΕΣΗ 229/82 R.



Συλλογή της Νομολογίας του Δικαστηρίου 1982 σελίδα 02849



Διάδικοι

Αντικείμενο της υπόθεσης

Σκεπτικό της απόφασης

Διατακτικό



Λέξεις κλειδιά

Ανταγωνισμός — Διοικητική διαδικασία — Παύση παραβάσεων — Λήψη προσωρινών μέτρων — Αρμοδιότης τής Επιτροπής

( Συνθήκη ΕΟΚ , άρθρο 87· κανονισμός 17 τού Συμβουλίου , άρθρο 3 )

Διάδικοι

στήν υπόθεση 229/82 R ,

FORD WERKE AG , Ottoplatz 2 , D-5000 Κολωνία 21 , Ομοσπονδιακή Δημοκρατία τής Γερμανίας , εκπροσωπουμένη από τόν P . Sambuc , δικηγόρο τού γραφείου Boden , Oppenhoff & Schneider , Burgmauer 10 , D-5000 Κολωνία , μέ αντίκλητο στό Λουξεμβούργο τόν J.-C . Wolter , δικηγόρο , 2 , rue Goethe , Λουξεμβούργο ,

προσφεύγουσα ,

κατά

ΕΠΙΤΡΟΠΗΣ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ , 200 , rue de la Loi , B-1040 Βρυξέλλες , Βέλγιο ,

καθ’ ης ,

Αντικείμενο της υπόθεσης

πού έχει ως αντικείμενο αίτηση αναστολής εκτελέσεως τής αποφάσεως τής Επιτροπής τής 18ης Αυγούστου 1982 ( IV/30.696 — Σύστημα διανομής τής Ford Werke AG — προσωρινά μέτρα ),

Σκεπτικό της απόφασης

1 Μέ ανακοίνωση τής 2ας Ιουλίου 1982 , η Επιτροπή εγνωστοποίησε στήν Ford Werke AG οτι αποφάσισε νά κινήσει εναντίον της τήν βάσει τού άρθρου 85 τής συνθήκης ΕΟΚ διαδικασία , εξ αιτίας μιάς εγκυκλίου πού η επιχείρηση αυτή απηύθυνε στίς 27 Απριλίου 1982 πρός τούς γερμανούς διανομείς τής Ford , μέ τήν οποία τούς πληροφορούσε οτι , μετά τήν 1η Μα ΐου 1982 , δέν θά εδέχετο πλέον ενδεχόμενες παραγγελίες αυτοκινήτων μέ τιμόνι στή δεξιά πλευρά πού θά τής διεβίβαζαν οι εν λόγω διανομείς .

2 Κατά τήν πρόοδο τής διαδικασίας αυτής , δηλαδή στίς 18 Αυγούστου 1982 , η Επιτροπή έλαβε απόφαση υπό τόν τίτλο IV/30.696 — Σύστημα διανομής Ford Werke AG — προσωρινά μέτρα . Η απόφαση αυτή εκοινοποιήθη στήν προσφεύγουσα στίς 27 Αυγούστου 1982 .

3 Κατά τό άρθρο 1 τής αποφάσεως αυτής , η Ford Werke AG υποχρεούται νά αποσύρει τήν εγκύκλιο τής 27ης Απριλίου 1982 . Κατά τήν ίδια διάταξη , η Ford Werke AG υποχρεούται νά ανακοινώσει στούς γερμανούς διανομείς τής Ford οτι τά αυτοκίνητα πού έχουν τό τιμόνι στή δεξιά πλευρά συνεχίζουν νά αποτελούν αναπόσπαστο τμήμα τού συμβατικού προγράμματος παραδόσεων τής εταιρίας καί νά απόσχει στό μέλλον από κάθε μέτρο πού θά έχει τό ίδιο αποτέλεσμα μέ τήν εγκύκλιο . Η απόφαση αρχίζει νά ισχύει μετά πάροδο δέκα ημερών από τής κοινοποιήσεως καί εφαρμόζεται , κατά τό υπ’ αριθ . 3 άρθρο της , μέχρις εκδόσεως αποφάσεως , περατούσης οριστικώς τήν διαδικασία πού έχει κινηθεί κατ’ εφαρμογή τού άρθρου 85 τής συνθήκης ΕΟΚ . Κατά τό άρθρο 2 τής αποφάσεως , στήν εταιρία Ford Werke AG επιβάλλεται χρηματική ποινή ποσού 1 000 ευρωπαϊκών λογιστικών μονάδων γιά κάθε ημέρα καθυστερήσεως τής εκτελέσεως τών υποχρεώσεων πού αναφέρονται στό άρθρο 1 τής αποφάσεως .

4 Η Επιτροπή επισημαίνει στίς σκέψεις τής επιδίκου αποφάσεως οτι η απόφαση αυτή δέν προδικάζει τήν απόφαση πού θά λάβει μετά τό πέρας τής διεξαγομένης ερεύνης . Δέν προδικάζει επίσης ούτε τίς προϋποθέσεις υπό τίς οποίες η προσφεύγουσα θά ηδύνατο νά τύχει εξαιρέσεως , κατά τήν έννοια τού άρθρου 85 , παράγραφος 3 , τής συνθήκης ΕΟΚ . Η απόφαση στηρίζεται στήν αληθοφανή υπαρξη παραβάσεως τού άρθρου 85 , παράγραφος 1 , στήν οποία επιβάλλεται καί επείγει νά τεθεί αμέσως τέλος μέ τήν λήψη συντηρητικών μέτρων .

5 Μέ δικόγραφο , πού κατέθεσε στήν γραμματεία τού Δικαστηρίου στίς 3 Σεπτεμβρίου 1982 , η προσφεύγουσα ήσκησε προσφυγή μέ τήν οποία ζητείται η ακύρωση τής αποφάσεως τής Επιτροπής , τής 18ης Αυγούστου 1982 . Μέ χωριστό δικόγραφο , πού κατέθεσε αυθημερόν στήν γραμματεία τού Δικαστηρίου , η προσφεύγουσα υπέβαλε , κατ’ εφαρμογή τού άρθρου 185 τής συνθήκης ΕΟΚ καί τού άρθρου 83 , παράγραφος 1 , τού κανονισμού διαδικασίας , αίτηση αναστολής εκτελέσεως τής επιδίκου αποφάσεως .

6 Κατά τό άρθρο 84 , παράγραφος 2 , τού κανονισμού διαδικασίας , ο πρόεδρος τού Δικαστηρίου δύναται νά κάνει δεκτή τήν αίτηση κατά τήν διαδικασία τών ασφαλιστικών μέτρων πρίν ακόμη ο αντίδικος υποβάλει τίς παρατηρήσεις του . Τό μέτρο αυτό δύναται μεταγενεστέρως νά μεταρρυθμισθεί ή ανακληθεί , ακόμη καί αυτεπαγγέλτως .

7 Όπως έχει δεχθεί τό Δικαστήριο μέ τήν εκδοθείσα , κατά τήν διαδικασία τών ασφαλιστικών μέτρων διάταξή του τής 17ης Ιανουαρίου 1980 ( υπόθεση 792/79 R , Camera Care κατά Επιτροπής , Rec . 1980 , σ . 119 ), η Επιτροπή δύναται νά λάβει , υπό ορισμένες προϋποθέσεις , ορισμένα προσωρινά μέτρα κατά τήν διάρκεια τής διεξαγομένης , συμφώνως πρός τό άρθρο 85 , διαδικασίας . Η Επιτροπή , πάντως , εκδίδει γιά πρώτη φορά μέτρο τής μορφής αυτής , μέ δική της πρωτοβουλία , κατά τήν διάρκεια ερεύνης .

8 Υπό τίς συνθήκες αυτές , καί λαμβανομένων υπ’ όψη τών ιδιαιτέρων χαρακτηριστικών τής διαφοράς αυτής , ειναι ευκταίο , γιά τήν ορθή απονομή τής δικαιοσύνης , νά μή τεθούν τά μέτρα αυτά σέ ισχύ πρίν ακόμη παρασχεθεί στούς διαδίκους η ευκαιρία νά εκθέσουν τίς απόψεις τους στήν παρούσα , κατά τήν διαδικασία τών ασφαλιστικών μέτρων , δίκη . Επιβάλλεται , συνεπώς , ως συντηρητικό μέτρο , η αναστολή εκτελέσεως τών άρθρων 1 καί 2 τής επιδίκου αποφάσεως μέχρις εκδόσεως τής περατούσης τήν παρούσα διαδικασία τών ασφαλιστικών μέτρων διατάξεως .

Διατακτικό

Διά ταύτα ,

αποφαινόμενος επί προσωρινών μέτρων ,

Ο ΠΡΟΕΔΡΟΣ

διατάσσει :

1 ) Τήν αναστολή τής εκτελέσεως τών άρθρων 1 καί 2 τής αποφάσεως τής Επιτροπής , τής 18ης Αυγούστου 1982 , πού αφορά διαδικασία βάσει τού άρθρου 85 τής συνθήκης ΕΟΚ ( IV/30.696 — Σύστημα διανομής τής Ford Werke AG — προσωρινά μέτρα ), ως συντηρητικό μέτρο , μέχρις εκδόσεως τής περατούσης τήν παρούσα διαδικασία τών ασφαλιστικών μέτρων διατάξεως .

2)Τήν άμεση συνέχιση τής διαδικασίας τών ασφαλιστικών μέτρων . Η Επιτροπή οφείλει νά καταθέσει τίς γραπτές παρατηρήσεις της τό βραδύτερο στίς 17 Σεπτεμβρίου 1982 . Ορίζει τήν συζήτηση επί τών ασφαλιστικών μέτρων γιά τήν Παρασκευή 24 Σεπτεμβρίου 1982 , ωρα 9.30 .

3)Επιφυλάσσεται ως πρός τά δικαστικά έξοδα .